
Sažetak 


U ovom radu promišlja se o odgoju kao temeljnom pojmu pedagoške djelat- 
nosti, od njegovog ishodišta u grčkoj kulturi do danas. Shvaćanje odgoja u 
grčkoj kulturi zasniva se na jasnoj svijesti prirodnih načela ljudskog života i 
skrivenim zakonima u pojavama i stvarima oko čega se čovjek treba angaži- 
rati kako bi se postigao cilj odgoja. Brojne su teorije o odgoju koje pokušavaju 
definirati srž pedagoške djelatnosti i modernih odgojnih zbivanja. Posebno 
danas, u vrijeme brzih globalnih promjena, razvoja tehnologije, krize identi- 
teta, moralne krize, imperativ je odgoj preispitati i redefinirati s ciljem njego- 
va aktualiziranja i razvoja, odnosno razvoja mlade osobe i društva u cjelini. 
Stoga, u radu se promišlja o vrijednostima i odgojnoj dimenziji kurikula te 
suvremene škole, utjecaju aktualnih fenomena (globalizacija, digitalizacija i 
nesigurnost) na odgoj u školi. Kroz odgoj treba pomoći djeci i mladima osvje- 
šćivati vlastite zadaće i odgovornost za život, sposobnost gledanja cilja, odno- 
sno ispunjenje vrednota koje im se nude u njihovim konkretnim i specifičnim 
životnim okolnostima. Usmjeravati djecu i mlade da biraju življenje koje ima 
smisla, to je istinski odgoj, a on je odgovornost i škole. Iz tih razloga, propi- 
tuje se i mogućnost ,logoterapijskog odgoja“ kao nove ponude pedagoškom 
promišljanju i djelovanju u odgojno-obrazovnom sustavu. 

Ključne riječi: ,logoterapijski odgoj“, odgoj, odgoj za smisao, škola, vrijednosti 

Uvod 


U kontekstu propisanog rada odgojno-obrazovnih radnika i ustanova, u ovom 
radu se promišlja o odgoju i odgojnoj dimenziji škole, utjecaju suvremenih fenome- 
na, tj. globalizacije, digitalizacije 1 nesigurnosti na ponudu mogućnosti odgoja za 
smisao kao odgovor na današnje potrebe djece i mladih. Realnost odgojne dimenzije 
u školama u Republici Hrvatskoj odraz je šire društvene realnosti, kao potrebe odgo- 
vora na zahtjeve vremena, kulture, društva i problema u promjenjivim strukturama 
života, u kojima postoji rizik narušavanja temeljnih ljudskih vrijednosti. 

Budući da je sustav odgoja i obrazovanja usmjeren na djecu i mlade, jamstvo 
budućnosti jednog društva, tim je više osjetljiv i složen rad u njemu te zahtjeva po- 
sebnu osjetljivost i preispitivanje pedagoške misli i nuđenje odgovora na konkretno 
povijesno vrijeme u kojem djeca 1 mladi odrastaju. Zbog toga je nužno traganje za 
novim izvornim idejama, objašnjenjima 1 ponudama odgojnih sadržaja i metoda. 
Zasigurno se postavke logoterapije prepoznaju kao mogućnosti kvalitativnog isko- 
raka kako za učenike, učitelje, stručne suradnike tako sasvim sigurno 1 za hrvatski 
odgojno-obrazovni sustav u cjelini. Potreba je 1 obveza usmjeriti odgoj učenika na 
one vrijednosti koje osiguravaju otkrivanje i življenje vlastitog smisla života i odgo- 
vornosti jer čovjek se dobro osjeća tek kada prihvati svoj život kao zadatak 1 kada 
taj zadatak realizira. 

Prije razmatranja suvremene pedagoške misli i stvarnosti, osvrnut ćemo se na 
početke odgojnog djelovanja nastalog u grčkoj kulturi. 


Ishodište odgoja u grčkoj kulturi 


Još prije formiranja kulturnih standarda čovjekova življenja, postojao je odgoj, 
više kao spontana, a manje kao promišljena djelatnost. Odgoj je služio ljudskoj za- 
jednici za čuvanje 1 širenje njenog društvenog i duhovnog nasljeđa i to angažirajući 
volju 1 znanje, tj. ono što je tipično čovjeku. A svaka kultura i njena povijesna raz- 
doblja ostavljaju duboke tragove, kako u teoriji tako 1 u praksi odgoja nekog naroda. 
Povijest odgojnog sadržaja, samog pojma odgoja vezana je uz istraživanje grčke an- 
tike koja je i kod drugih naroda predstavljala izvor znanja i obrazovanja i u smislu 
sadržaja, 1 u smislu idealnih uzora. Pedagoška misao i odgojno djelovanje i kod nas 
svoje ishodište ima u interkulturalnoj sintezi grčke, rimske i ranokršćanske kulture. 
Stoga, nema sigurnijeg puta za istraživanje korijena vlastitog znanstvenog i stručnog 
naslijeđa i na području odgoja, odnosno odgojnih znanosti, do li da se posegne u tu 
neiscrpnu riznicu koja nudi nadahnuća za preispitivanje pedagoške misli i odgojne 
prakse (usp. Pranjić, 2009). 

U grčkoj kulturi shvaćanje odgoja zasniva se na jasnoj svijesti prirodnih načela 
ljudskog života i skrivenih zakona u pojavama 1 stvarima oko čega se čovjek treba 
angažirati kako bi se postigao cilj odgoja. Tako je u grčkoj kulturi nastala, 1z vlasti- 
tog htijenja i znanja, trajna kulturno-odgojna forma, tj. paidea, odnosno okviri za 
izgradnju kvalitetnijeg 1 poželjnijeg čovjeka kao ideala i jamstva budućnosti same 
zajednice. Bit govora o odgoju u grčkoj kulturi je što su uz ljudsku zajednicu nagla- 
šavali pojedinca u njoj kao i zakonitosti koje vladaju u prirodi. Drugim riječima, cilj 
njihova odgoja bio je, a to bi trebao biti cilj i današnjega odgoja, otkrivanje zakona 
ljudske prirode, logosa, kako bi se prema njemu razvijao pojedinac 1 zajednica (usp. 
Pranjić, 2009b). Ta kultura se s naraštaja na naraštaj prenosi i čovjek ju baštini. No, 
čovjek nije ni izdaleka dovršeno biće samom činjenicom što je rođen kao dio ljudske 
zajednice, baštinik određene kulture, nego je on ,,biće u nastajanju“ (Prinz, 2013, 
prema Pranjić, 2016, 477). 

Upravo se u navedenome vide začeci spoznaje da i odgoj treba biti svjestan, 
dobro osmišljen i planiran, pravilno usmjeravan kroz dugotrajni proces u kojem se 
preklapaju dva oblika aktivnog pristupa čovjeku, tj. odgoj 1 obrazovanja koji se me- 
đusobno skladno isprepleću i dopunjuju. 


Poimanje odgoja — temeljnog pojma 
pedagoške djelatnosti 


Odgoj je temeljni pojam i najeminentniji sadržaj istraživanja odgojnih znanosti. 
Predmet je proučavanja mnogih pedagoga iz cijeloga svijeta. Pokušava ga se istra- 
žiti s mnogo strana kako bi se doprlo do njegove biti. Ako se polazi od teorije da je 
odgoj neminovno isprepleten međudjelovanjem nasljeđa, socijalnim okruženjem 1 
slobodnom odlukom pojedinca u njegovoj jedinstvenosti na vlastiti odabir, može se 
zaključiti koliko je odgoj kao predmet pedagoške djelatnosti kompleksan. I upravo 
iz tog razloga nije moguće ponuditi univerzalno rješenje, recept za idealan odgoj. 
Posljedično postoje i brojne teorije o odgoju koje pokušavaju definirati srž pedagoške 
djelatnosti. Samo ćemo spomenuti neke od njih. 

Prema Kčnigu i Zedleru (2001) normativna znanost o odgoju zaključke za pe- 
dagoško djelovanje izvodi na temelju proučavanja konkretnih situacija u pedagoškoj 
praksi. Uspješniji odgoj vidi kao rezultat podučavanja poželjnih ponašanja i usvaja- 
nja vrijednosti poput dobrote, morala, istine. 

Empirijska znanost o odgoju predstavlja pak odmak od tradicionalne normativne 
pedagogije kritizirajući njenu nedovoljnu znanstvenu utemeljenost. Oslanjajući se na 
metode eksperimentalne pedagogije 1 terenskog istraživanja, predstavnici kritičko- 

racionalističke empirijske znanosti o odgoju provode istraživanja s ciljem da se em- 
pirijsko znanje iskoristi kao podloga za donošenje zaključaka za pedagošku praksu. 

Duhovnoznanstvena pedagogija, koja se temelji na holističkom poimanju čovje- 
ka, teži razumijevanju smisla 1 značenja ljudskog djelovanja. 

Nadalje, u rad ćemo se dotaknuti doprinosa pojedinih autora pedagoškom prou- 
čavanju odgoja. Svoj doprinos dao je i Vukasović (1987, 174) koji odgoj interpretira 
kao ,,(...) osposobljavanje za vrijednosno doživljavanje. U povijesnom smislu ozna- 
čava on prenošenje vrednota i kontinuitet kulture u slijedu naraštaja.“ Omogućava 
izgradnju čovjeka 1 obogaćivanje ljudske kulture. Autor je ukazao na tri temeljna 
obilježja odgoja, koja ćemo samo spomenuti: intencionalnost, vrijednosna zasnova- 
nost i stremljenje prema budućnosti. Glavni smisao odgoja autor vidi u prenošenju 
prethodnih iskustava čovječanstva, tj. njegovih kulturnih vrijednosti na nove gene- 
racije koje nastavljaju razvijati kulturu novim idejama 1 stvaralaštvom. Kao što smo 
spomenuli, upravo su vrijednosna orijentacija i namjera odgajanja bitne odrednice 
odgoja. Čovjek je dio određene povijesti i kao takav nositelj je njezine tradicije. Bit- 
no obilježje tradicije je posredovanje prakse, odgoja 1 to ne bilo kakvog ,,(...) nego 
praksi dobroga — svrhovitoga — ljudskoga života“ (Matulić, 2010, 92). 

Već spomenuti Pranjić (2012) smatra da se danas uglavnom odgoj ne shvaća 
samo kao navika, tj. po sebi razumljiva aktivnost roditelja ili skrbnika, nego nešto 
što se uči 1 stječe iskustvom u vlastitom domu kao tradicija koja se prenosi s nara- 
štaja na naraštaj. Sve je to odgoj, ali je također odgoj postao predmet znanstvenog 
istraživanja mnogih znanosti koje su po njemu i zbog njega, dobile naziv odgojne 
kao suvremeni izričaj zauzimanja za odgoj. Društvo koje istražuje 1 propituje odgoj 
kao svoju primarnu preokupaciju, s ciljem njegova razvoja, zasigurno jamči svoj 
dugoročan napredak i razvoj, mišljenja je Pranjić. 

Prema Bognaru (2015) govor o odgoju ujedno je i govor o čovjeku jer je to spe- 
cifično ljudska aktivnost kojom čovjek postaje čovjekom, o čemu postoji suglasnost, 
za razliku od usuglašavanja oko jedinstvene definicije odgoja. Ako je to uistinu tako, 
onda prije nego što se razmatra fenomen odgoja, smatra autor, trebalo bi se pozaba- 
viti odgovorom na pitanje ,,Tko je čovjek?“ 

Odgovorom na to pitanje bave se mnoge znanosti: filozofija, pedagogija, psiholo- 
gija, sociologija, antropologija, medicina itd. Sve one moraju se otvoriti jedna drugoj 
da bi i njihova otkrića o čovjeku bila što uvjerljivija 1 prihvatljivija. S pedagoškog 
stajališta, za promišljanje u ovom radu potrebno je iznijeti da je čovjek biće koje ima 
»(..) mogućnost odgoja kao i potrebu za njim (...)“ (Pranjić, 2016, 477). Nadalje, 
autor vidi čovjeka kao biće koje si konstantno postavlja pitanje o smislu življenja na 
čijem odgovoru se onda gradi 1 smisao samog odgajanja kao svrhovite djelatnosti 
koja dodatno čovjeka izgrađuje i usavršava. Jer, logično je postaviti pitanje: zašto 

odgajanje nečega, odnosno, nekoga tko ne bi imao ili ne bi bio u stanju otkriti vlastiti 
smisao? 

Za definiranjem odgoja, odnosno bavljenjem odgojnom djelatnošću, ključan je 
spoj, kako je navedeno, različitih znanosti, ponajprije filozofije 1 odgoja jer jedino 
tako čovjek stvara svoj svijet na konzistentan 1 kreativan način. Pedagogijska teorija 
se pojavila kao dio antičke filozofije, što smo prethodno u radu spomenuli, te se kroz 
stoljeća razvijala kao bitno područje praktične filozofije. Povezuje ih težnja spozna- 
vanja fenomena odgoja. Nek1 od njih su obogatili teoriju odgoja doprinosima trajne 
vrijednosti (usp. Vukasović, 1987). 

Kada se govori o suvremenom poimanju odgoja rašireno je mišljenje da je odgoj 
čovjeka interpersonalno djelovanje koje pretpostavlja čovjekovu odgojivost i ljudsku 
potrebu za odgojem, a cilj mu je omogućiti djetetu i mladom čovjeku prepoznavanje 
životnih izazova te adekvatno odgovaranje na njih, 1 s razine intelekta i s razine 
osjećaja i pragme. U pristupu odgoju, osim pedagoške situacije treba imati u vidu 
bitan faktor, a to je čovjekova sloboda, odnosno mogućnost njegova individualnog 
opredjeljenja. Čovjek ima slobodu i odgovoran je za svoje čine, a to treba počivati na 
tri osnovna uporišta: čovjek mora imati alternativu odabira; čovjek sam odabire što 
će i kako odlučiti; čovjekov izbor ne smije podlijegati nikakvoj prisili, ni unutarnjoj 
ni vanjskoj (usp. Pranjić, 2012). O slobodi, uz stvaralaštvo, kao bitnim faktorima za 
bit odgoja govori 1 Vukasović naglašavajući da ukoliko želimo uključiti mlade gene- 
racije u (su)stvaranje kulture i društva utoliko im je potrebno omogućiti preuzimanje 
odgovornost za izbor svojih vrijednosti. Tamo gdje čovjek odustaje od svoje slobode 
i stvaralaštva, čak 1 ako je privremeno zadovoljan takvim životom, prestaje smisao 
1 istinska ljudska radost stvaralačke egzistencije" (Kangrga, 1984, 492, prema Vu- 
kasović, 1987). No, postoji i zamka radikalno-individualističkog poimanje slobode, 
smatra Matulić (2011) koja traži veće 1 šire prostore samopotvrđivanja i samodoka- 
zivanja. 

Suvremeno razmatranje odgoja bavi se još mnogim različitim faktorima koji 
mogu poboljšati kvalitetu odgoja, odnosno umanjiti je, ako ih se ozbiljno ne tretira. 
Primjerice, odgoj kao interakcija odgojitelja 1 odgajanika; pitanje shvaćanja autori- 
teta u odgoju; odgoj kao oblik izmjene ponašanja zasnovan na nekim suvremenim 
teorijama učenja (psihoanaliza, učenje na bazi modela, socijalno-kognitivne teorije 
učenja itd.). Tu su i različiti odgojni ciljevi, stilovi, mjere, mediji, instancije izvan 
škole i obitelji itd. Svime time 1 s još mnogo toga bave se suvremene odgojne znano- 
sti koje su u nekim sredinama doživjele veliki razvoj pa ih se ubraja među najrazra- 
đeniji sustav znanosti (usp. Pranjić, 2012). 

Izazovi današnjice za odgoj 


Posebno danas, u vrijeme brzih globalnih promjena, razvoja tehnologije, moral- 
ne krize, imperativ je odgoj preispitati i redefinirati s ciljem njegova aktualiziranja 1 
razvoja, odnosno razvoja društva u cjelini. Globalizacija kao izazov za odgoj svoje 
provokacije otkriva u rušenju ili prekoračivanju granica osobnoga, kulturnoga 1 na- 
rodnoga identiteta. Te se provokacije očituju u fenomenima multikulturalizma, no- 
vog poimanja vremena i prostora, individualizma i zajedništva. Za Matulića (2011, 
97-98) ,,Fenomen globalizacije je prvenstveno duhovni i moralni problem, upravo 
identitetski problem, koji se tiče načina na koji on utječe na suvremeni život, na od- 
goj djece 1 mladih, (...) na poimanje identiteta biti čovjek općenito.“ 

Na istom tragu je 1 talijanski pedagog i filozof Nanni (2014) koji konstatira da je 
danas teškoća odgajanja porasla 1z više razloga, kao što su: utjecaj snažnog znan- 
stveno-tehnološkog razvoja koji se uvijek ne uspijeva ravnati u humanističkom smi- 
slu, susreta/sukoba naroda koji se često ne uspijevaju integrirati bez gubitka svoga 
identiteta, složene idejne i vrijednosne multikulturalnosti i homologacije povezane 
s globalizacijom tržišta. Relativizam 1 potrošački mentalitet ugrožavaju privatno i 
javno ponašanje 1 otežavaju obiteljski život te odgojne mogućnosti s nadom, smislom 
i budućnošću. Nije bez dvosmislenosti široki i kapilarni utjecaj na djecu i mlade 
mediji 1 suvremena informatička sredstava: mobitel, internet, Facebook, YouTube, 
Twitter, videoigrice 1 sl. Sve to pokušava preuzeti ulogu ,virtualnog odgojitelja“ 1 
može dovesti do krize identiteta kod djece i mladih. 

Na krizu identiteta kod djece i mladih ukazivao je i već spomenuti Matulić (2011) 
dijagnosticirajući da se uzrok suvremene krize identiteta krije u temeljima moderno- 
ga individualističkoga društva. Pojedinac je prepušten samome sebi, u smislu da se 
mora snalaziti sam u masi kontradiktornih i zbunjujućih informacija iz virtualnoga 
svijeta te u traženju uvjeta i mogućnosti organiziranja vlastita života. Izgubljen je ne 
samo kontakt nego 1 smisao tradicije, čvrstih društvenih čimbenika sigurnosti, te se 
zahtjeva brza snalažljivost, fleksibilnost i sve ono što je suprotno od tradicije, a to se 
posebno teško odražava na razvoj djece i mladih. 

U današnje doba gdje je sve poprimilo obilježje ,,digitalnog“ i gdje tehnologija 
obuhvaća svaki aspekt života, svjedoci smo da egzistencijalno nezadovoljstvo 1 ne- 
snalaženje u mnoštvu vanjskih sadržaja, nejasnih perspektiva, pravila i vrijednosti, 
nedostatka čvrstog oslonca, koju izražavaju djeca i mladi poprimaju sve alarman- 
tnije dimenzije. To je nesumnjivo fenomen na koji pedagoška refleksija 1 obrazovna 
intervencija ne mogu ostati ravnodušni. No, nije dovoljno samo prepoznati i dija- 
gnosticirati društvene nevolje i moralno zatajenje u današnjem društvu, nego treba 
djelovati. A kakav odgoj odgovara današnjoj internetskoj generaciji? U suvremenoj 


396 


M. Plaza Leutar: Odgoj kao izazov i ponuda smisla napredak 161 (3-4) 391-410 (2020) 


školi, odgovoriti na ovo ključno pitanje zahtjeva sinergiju mudrosti obrazovne poli- 
tike i učitelja praktičara. 

Svjedoci smo, kad vrijednosna 1 moralna kriza postane društveno očigledna, kao 
što je u suvremenom društvu, to se reflektira kao argumentacija da je pedagoška dje- 
latnost zakašnjela, promašena ili neučinkovita. Stoga, svi nositelji odgojno-obrazov- 
ne djelatnosti trebaju preispitati odgojno-obrazovne vrijednosti (usp. Vican, 2018). 
Vrijednosti su takve da otkrivaju čovjeku nove mogućnosti pa kao takve čovjeka 1 
privlače. Stoga, goruće je, dakle, ukazati na vrijednosti i odgojno spriječiti egzisten- 
cijalnu dezorijentaciju i nihilizma kod djece 1 mladih. Jer, upravo vrijednosni i od- 
gojni deficit uzrokuje društvene probleme od kojih najprije stradavaju najosjetljivije 
društvene skupine, tj. djeca i mladi. 

Upravo je jedna od karakteristika mladih prema Dodig Ćuković (2017, 225) ,,(...) 
sklonost nihilističkim stajalištima o svemu, o smislu života, o ljudima, postanku 
svijeta, društvenim stajalištima, normama 1 sl.“ A upravo tamo gdje se frustrira volja 
za smislom otvara se prostor autodestruktivnim i destruktivnim ponašanjima, tj. 
suprotstavljanje životu u njegovom najplemenitijem ljudskom izrazu. 

Vršnjačko nasilje, droga i samoubojstva očajnički su poziv iz unutrašnje pra- 
znine mladih koja može nastati iz kojekakvih razloga, ali pomanjkanje svrhe i smi- 
sla, prisutnost nesnalaženja u potrazi za perspektivom i krivih uzora iz virtualnog i 
stvarnog svijeta, glavni su uzroci koji traže žurne odgovore. Drugim riječima, poti- 
caj povezivanju odgoja i smisla života očituje se u nemirima mladih, velikoj stopi sa- 
moubojstava (posebice mladih), stanju tjeskobe i brojnim drugim pokazateljima koji 
upućuju upravo na ,,apsolutni manjak vjere u konkretno 1 istinsko značenje vlastitog 
postojanja, kao i na sumnju koja često prelazi u najdublje razočarenje“ (Fizzotti i 
Gismondi, 1991, prema Fizzotti, 2011, 352). 

Osjećaj užurbanosti vremena blokira sposobnost razmišljanja i kritičkog propi- 
tivanja, stoga se aktualizira nužnost vrijednosnoga odgoja i uvježbavanja u odgo- 
vornom i smislenom življenju. Samo istinski odgoj i vrijednosti mogu pružiti djeci 
i mladima okvir kroz koji mogu gledati svijet 1 graditi smisao (usp. Rakić 1 Vuku- 
šić, 2010). Učiniti ih da osjećaju odgovornost za život. Da je život konfiguriran kao 
poziv, jedinstven i neponovljiv zadatak, na koji je svako ljudsko biće pozvano da 
osobno odgovori. Prepoznajući sebe kao odgovornog za ovaj zadatak, pojedinac će 
motivirati svoju fizičku, psihološku i duhovnu predanost postizanju toga. 

Okvir odgojnog rada 
odgojno-obrazovnih ustanova 


Primarni normativni akti koji svojom cjelinom čine legislativni okvir za uređe- 
nje poslova i normiranost rada škole i odgojno-obrazovnih radnika u osnovnoškol- 
skoj i srednjoškolskoj ustanovi su: zakoni, državni pedagoški standardi, pravilnici 
1 kolektivni ugovori. U legislativi se određeni poslovi navode općenito kao poslovi 
škole, dok se drugi propisuju pojedinačno za odgojno-obrazovnog radnika. Svi ti 
poslovi su na izravan ili neizravan način obilježje i odgojnog rada. 

U strateškom dokumentu odgojno-obrazovne politike Republike Hrvatske, Stra- 
tegija obrazovanja, znanosti i tehnologije (2014.) u poglavlju Rani i predškolski, 
osnovnoškolski i srednjoškolski odgoj i obrazovanje, u 1. cilju navedeno je: ,,Unapri- 
jediti razvojni potencijal odgojno-obrazovnih ustanova, donesena mjera 1.1. Smanji- 
ti stupanj normiranosti odgojno-obrazovnog 1 administrativnog rada odgojno-obra- 
zovnih ustanova“, otvara prostor za usmjerenost na identifikaciju normiranosti rada 
u školskim ustanovama i potencijalnih prepreka koje otežavaju aktualizaciju inova- 
cijskog 1 razvojnog potencijala škole uključujući i njenu odgojnu dimenziju. 

Tako je u školi, stvaranje odgojno-obrazovnog okruženja regulirano najprije ne- 
pisanim, a onda i pisanim pravilima, koje smo naveli, a koji obvezuju pojedinca i 
zajednicu sve do razine države. Stoga, stabilnost normi propisa 1 pravila, tradicije 
općenito, znači i čvrstinu odgojnih načela ili njegovu nesigurnost kad nema uporišta 
u njima. No, i tradiciju je potrebno preispitivati, razvijati i prilagođavati zahtjevima 
vremena. 


Vrijednosti kurikula u funkciji 
odgojne dimenzije škole 


Škola ima višestruke uloge u društvu. Nema sumnje da škola, unatoč svojim 
ograničenjima, ima i specifično odgojnu zadaću, 1 to na više načina. U prvom redu 
škola ispunjava svoju odgojnu ulogu kad preko poučavanja prenosi istinsku kulturu 
kao sintezu generacijske kompetencije. Drugo, učitelj putem svoga načina pouča- 
vanja odgaja, a to čini 1 vlastitim stilom življenja, različitim načinima svjedočenja, 
rečeno tradicionalnim jezikom — davanjem dobra primjera. Kao treće, tu je komplet- 
na škola koja stvara okruženje odgovornosti i slobode nudeći odgojnu klimu i sama 
postajući odgojna zajednica (usp. Nanni, 1990). 

Od škole se očekuje promišljanje 1 djelovanje u skladu sa zajednički usuglašenim 
društveno-kulturnim vrijednostima. Škola mora promicati razvoj ne samo shvaćen 
isključivo tehničko-ekonomski nego bogatiji pojam razvoja koji uključuje pored ma- 

terijalnog 1 intelektualni, afektivni, moralni 1 duhovni. Drugim riječima, djelovati 
odgojno-obrazovno (usp. Razum, 2009). Da bi škola mogla izvršavati svoju primar- 
nu zadaću treba jasno postaviti i usvojiti vrijednosti kurikula škole temeljenim na 
Nacionalnom okvirnom kurikulumu (NOK-u), a te vrijednosti odražavaju društve- 
no-kulturne težnje. 

Bez posebne povijesne analize i interpretacije društvenih promjena u Republici 
Hrvatskoj 1 šire, svi na svojevrstan način svjedočimo vremenu intenzivnih druš- 
tveno-kulturnih promjena. Brze promjene se odražavaju u svim segmentima živo- 
ta. Očekivanju su od odgojno-obrazovnog sustava da odgovori novim, suvremenim 
društvenim zahtjevima, da uz obitelj najsustavnije prenosi društvene i kulturne vri- 
jednosti. Iako podučavanje vrijednosti nije odgovornost samo škole, nego prvenstve- 
no obitelji, a 1 cijele zajednice, ipak škola ima veliku ulogu u tome, pogotovo jer djeca 
i mladi većinu svoga vremena provede upravo u tom okruženju. 

U 21. stoljeću, kad se posebno ističe tehnološko-informacijski napredak čovjeka, 
a nedovoljno se ukazuje na moralne odlike ljudske osobnosti, upravo u takvim okol- 
nostima posebnu pozornost treba pridati odgojnim vrijednostima, kontinuiranom i 
osmišljenom razvijanju vrijednosnog sustava i njegovanju vrijednosnoga doživljava- 
nja u procesu odgajanja kako u obitelji tako 1 u institucionalnom odgoju i obrazova- 
nju. 

Uloga vrijednosti u odgoju i obrazovanju je neosporna. One pokazuju ne samo 
kakvu djecu želimo nego i kakvo društvo želimo. Vrijednosti se prenose na mnoge 
načine, svjesno ili nesvjesno, namjerno ili nenamjerno. Ta važna sastavnica odgoj- 
no-obrazovnih procesa, osobito u kurikulskom pristupu dobiva sve više na važnosti 
pa je odgoj bez vrijednosnih ciljeva kao aktivnost bez smjera. Hentig (2007, 125) 
vrijednosti također stavlja u kontekst nastave pišući ,,(...) vrijednosti se pojavljuju 
svuda u nastavi“. Vrijednosti usmjeravaju odgojno-obrazovno djelovanje. One dono- 
se individualnu i društvenu dobrobit. Ustrajno osvješćivanje i poštivanje najboljega 
humanističkoga nasljeđa jednoga društva 1 civilizacije, uporno ga svjedočeći 1 razvi- 
jajući na pojedinačnoj 1 društvenoj razini, put je do vrijednosti za opće dobro. 

U pokušaju odgovora na pitanje koje od vrijednosti mogu biti važne za naš od- 
gojno-obrazovni sustav, koje trebaju biti uključene u kurikul, koje su najvažnije za 
promicanje dostojanstva ljudske osobe, za moralni razvoj djece i mladih, za osigu- 
ranje njihove dobrobit, poseže se za vrijednostima koje se smatraju temeljnima ili 
univerzalnima. Glavni kriterij kojima se one odabiru je sama ljudska priroda koja je 
univerzalna, odnosno jednaka za sve ljude, a to je težnja dobru i sveopćoj dobroti. 
Pri tome je odgojno-obrazovna zajednica nužna za ostvarenje razvoja svakog djete- 
ta, a moralne vrijednosti su sredstvo koje omogućuje funkcioniranje te zajednice 1 

svih pojedinaca unutar nje. Dakle, osoba je sama po sebi neprocjenjiva vrijednosti, a 
sve druge vrijednosti su podređene njoj i njenom razvoju. 

Budući da je odgoj duboko vrijednosno angažiran, od velike je važnosti tko 1 
koje vrijednosti određuje. U nastojanju da pronikne u najdublji smisao odgoja, Vuk 
Pavlović, utemeljitelj filozofije odgoja kod nas, dolazi do zaključka da su vrijednosna 
orijentacija i namjera odgajanja bitna određenja odgoja (usp. Vukasović, 1987). 

Stoga, hrvatski nacionalni kurikul promiče planiranje 1 djelovanje odgoja i ob- 
razovanja utemeljenog na temeljnim vrijednostima koje bi iz perspektive povijesti, 
kulture, suvremenih događanja i budućnosti trebale unapređivati intelektualni, druš- 
tveni, moralni i duhovni razvoj djece 1 mladih, a to su: znanje, identitet, solidarnost 
i odgovornost. 

Znanje je temeljna 1 razvojna snaga svakog pojedinca 1 cijelog društva. Odnosi 
se na kognitivni vid učenja, što također uključuje i znati učiti. Znanje kao vrijednost 
omogućuje osobi ostvarenje istine koja je po sebi vrlo važna vrijednost. 

Identitet je vrijednost koja se odnosi na osobnu dimenziju u kojoj se uči kako 
izrasti u samostalnu i zrelu osobu tako da se bude dosljedan samom sebi, da se uva- 
žava osobno dostojanstvo, razvija samopoštovanje te izgrađuje osjećaj sigurnosti u 
susretu s novim ljudima 1 iskustvima u širem socijalnom okruženju. 

Solidarnost je vrijednost koja pretpostavlja sustavno razvijanje odlučnosti za- 
uzimanja za opće dobro, tj. za dobro svih i svakoga jer smo suodgovorni za druge. 

Odgovornost kao vrijednost operacionalizira se poticanjem aktivnog sudjelova- 
nja u društvenom životu i promicanjem odgovornosti prema sebi, drugima, radu, 
općem društvenom dobru i prirodi (usp. NOK, 2011). 

Suvremena znanstvenica pedagogije Vican (2018), i jedna od glavnih autorica 
NOK<-a, veliku važnost pridaje upravo vrijednostima tog temeljnog nacionalnog ku- 
rikulskog dokumenta te smatra da vrijednosti stoje na braniku nacionalnih interesa 
jedne zemlje i kao takve trebaju biti uključene u cjelokupnu školsku nastavu 1 život 
svake odgojno-obrazovne ustanove. 

Usmjerava li se današnja škola doista na promicanje 1 izgradnju navedenih vri- 
jednosti kod učenika? Praksa nam ukazuje da danas postoje naglasci na različitim 
vrijednostima te postoje različiti smjerovi razvoja škole i učenika. Spomenut ćemo 
dva modela koji su prisutna i u Republici Hrvatskoj kad su u pitanju rasprave o 
odgoju i obrazovanju. Jedan model je gospodarsko-kompetitivan, usko je povezan 
s tehničko-tehnološkim razvojem. Za takvu školu može se reći da je ustanova za 
karijeru, za svijet rada. 

Drugi model je humanističko-solidaristički. Škola je shvaćena kao mjesto pomo- 
ći razvoju pojedinca u njegovu samoostvarenju i u razvoju humanih odnosa. Teško 
ili nemoguće je odlučiti se za jedan ili dugi model. Čini se da sve više prevladava 

gospodarsko-kompetitivni model. No, potrebno je, koliko je god to moguće, istodob- 
no ostvarivati oba modela (usp. Razum, 2007). Cijeli sustav odgoja i obrazovanja 
treba odgovoriti upravo na ključno pitanje: kakvog građanina želimo 1 trebamo? A 
odgovor će, ako ga imamo, odabirati i usmjeravati model djelovanja škola. 

Svjedoci smo da se u odgojno-obrazovnim institucijama često puno veća vri- 
jednost pridaje obrazovnoj komponenti dok se odgojna zanemaruje iako su one u 
određenoj mjeri nedjeljive. No, to ne bi trebalo biti tako jer djeca i mladi razdirani 
društvenim, obiteljskim, religioznim i odgojno-obrazovnim napetostima, zbunjeni 
zbog nerijetko međusobno suprotstavljenih ideologija, često ne uspijevaju zauzeti 
mišljenje 1 stav te se prepuštaju egzistencijalnoj tjeskobi stoga im je potrebna pomoć, 
istinski odgoj. Opasnost od prerastanja tjeskobe u neuroze postoji i onda kad se 1z- 
gubi iz vida istinska vrijednost i smisao (usp. Fizzotti, 2011). 

Kritiku suvremenog stanja društva i opće pomame za industrijaliziranjem zna- 
nja dao je Liessmann (2006) u svojoj Teoriji neobrazovanosti. Autor kritizira društvo 
čije je obrazovanje, unatoč tomu što ga se uzdiže na sam vrh, odavno raskinulo s 
humanističkom idejom razvoja. 

Svjesni smo da promjene koje se događaju u socijalnom i kulturnom okruženju 
škole 1 njenih subjekata (učenika, učitelja, i dr.) zahtijevaju redefiniranje škole i nje- 
zinih zadaća. Dok se s jedne strane škola sporo mijenja, kao i mnoge duge institucije 
društva, s duge strane mora se prilagođavati potrebama svojih korisnika u skladu sa 
zahtjevima vremena. Uvijek iznova škola definira svoju ulogu prenositeljice kulture. 
Također, škola odgojno-obrazovno usmjerava i socijalizira mlade generacije. Pored 
znanja, nudi im i odgoj za vrijednosti (usp. Filipović, 2017). 

Posljednjih desetljeća većina europskih zemalja mijenja i razvija svoje odgojno- 
obrazovne sustave. I Republika Hrvatska je već duži niz godina u pokušajima una- 
pređenja kvalitete svog školstva sve do pokušaja sadašnje reforme nazvane ,,Škola 
za život“. Jedno od ključnih pitanja tih promjena je 1 pitanje odgoja 1 vrijednosti. 
Jasno je da je reforma školstva zasigurno praktični problem, politički, ekonomski, 
metodološki, organizacijski 1 znanstveni. Također, jasno je da je to i problem teoret- 
sko-pedagoški. U prvom planu to zahtjeva jasnoću epistemologije, drugim riječima, 
temeljni oslonac u određenoj teoriji škole, odgoja (usp. Nanni, 1990). Složit ćemo se 
s poznavateljem odgoja i školstva Nanniem s navedenim, uz propitkivanje o tome 
što je u temeljima sadašnje ,,Škole za život“ hrvatskog odgojno-obrazovnog sustava. 
Svatko čije je to područje interesa, može prosuđivati, a vrijeme će pokazati i njene 
odgojne učinke na (ne)dobrobit današnjih učenika i društvene zajednice. 

Odgojno djelovanje kroz međuljudske odnose unutar jedne škole može se kva- 
litetno odvijati samo uz zadovoljavajuće komunikacijske interakcije među njezinim 
polaznicima i zaposlenicima. Znači, u sveobuhvatnom odgojno-obrazovnom djelo- 

vanju škole, cilj je omogućiti svim učenicima otkriti blago koje leži u svakom od 
njih, kako je istaknuto u preporukama UNESCO-vog međunarodnog povjerenstva 
za razvoj obrazovanja za 21. stoljeće. Temeljne zadaće, poput putokaza odgojno- 
obrazovnim sustavima, simbolički su prikazane u tzv. četiri Delorsova stupa odgoja 
i obrazovanja: učiti znati, učiti biti, učiti raditi i učiti živjeti zajedno (usp. Delors, 
1998). Gotovo sve zemlje suvremenog svijeta su razradile 1 ugradile, na različite 
načine u svoje nacionalne kurikule sadržaje sintetizirane u navedena četiri stupa ili 
cilja. 

Odgojna uloga suvremene škole je iznimno važna, kao što je uostalom oduvijek. 
S obzirom na to da se propitkivanje smisla života smatra svojstveno čovjeku, onda 
se 1 odgojna dimenzija škole treba propitkivati i davati joj novo objašnjenje. Uzima- 
jući u obzir da su učenje i poučavanje u interaktivnom odnosu, učenici u procesu 
obrazovanja stvaraju vlastito značenje, pridaju vlastiti smisao sadržajima, odnosno 
konstruiraju vlastiti smisao svijeta. Ovo je u skladu s konstruktivističkim gledištem 
prema kojemu i kroz ,,skriveni kurikul“ nastavnici utječu na izgradnju vrijednosti 
kod učenika. Stečene vrijednosti u odgoju i obrazovanju usmjeravaju život 1 daju mu 
smisao (usp. Rakić i Vukušić, 2010). 

Škola, svejedno, kao da gubi inspiraciju i odlučnost u realizaciji svojih posebice 
odgojnih zadaća koje joj suvremeni način obiteljskog življenja sve više prepušta. 
Usmjeravajući se na prenošenje znanja, s nedovoljnim i istovremenim prožimanjem 
vrijednostima, školi prijeti opasnost nalikovati trgovačkoj ustanovi. Da to ne bi po- 
stala, školi trebaju u fokusu biti ,,moralni stavovi, vrijednosti i moralne emocije koje 
imaju motivacijsku funkciju 1 smatraju se posrednicima između vrijednosti 1 ponaša- 
nja, mogu imati važnu ulogu u tome da (...) škole budu mjestom sretnijeg i sigurnijeg 
odrastanja“ (Bilić, 2012, 476). 

Radi toga škola ne treba domišljati probleme djece i mladih. Ona ih samo iden- 
tificira, prepoznaje, kritički propitkuje i nastoji, uz njoj specifične metode, ponuditi 
adekvatan odgovor koji će osvijetliti konkretnu 1 egzistencijalnu problematiku mla- 
dog ljudskog bića. Drugim riječima, škola treba posjedovati senzibilnost za događa- 
nja djece i mladih u vremenu 1 okruženju u kojima žive, jer svako vrijeme ima svoje 
specifičnosti 1 zato potrebuje njemu primjereni odgoj. U današnje vrijeme nesigur- 
nosti i beznađa, zasigurno svoje mjesto ima 1 ,,logoterapijski odgoj“, odgoj za smisao 
i vrijednosti. 

Odgoj za smisao — kao odgovor na potrebe 
današnje internetske generacije 


U današnjemu vremenu (pre)naglašene društvene potrebe za imati i osjećaja ži- 
votnoga besmisla nameće se pitanje: je li moguće ponuditi djeci i mladima u hrvat- 
skim školama odgoj 1 okruženje za odrastanje u specifično ljudskim dimenzijama 
kojima je svrha cjelovit osobni razvoj, tj. biti čovjek koji odgovorno pronalazi i živi 
smisao života? U davanju odgovora na taj neizbježni utjecaj duha vremena na čo- 
vjeka, pred roditelje 1 učitelje stavlja se novi izazov i zadatak kakav odgoj ponuditi 
djeci i mladima koji će im omogućiti spoznaju da je život vrijedan 1 smislen, razviti 
stav da je svaki život jedinstven i dragocjen te da svaki pojedinac ima upravo njemu 
darovan zadaka za ostvarenje. Kako pomoći djeci i mladima da ne postanu robovi 
kojekakvih ovisnosti, pa i onih najpogubnijih i za sam život? Nema druge do li 
istinskog odgoja kojeg im moramo i možemo dati. Jer, kako smatra već spomenuti 
filozof Polić (2006, 31) ,,Odgoj je emancipacija, svekoliko oslobođenje od svih oblika 
ovisnosti i podčinjenosti, (...), su-djelovanje zasnovano na uzajamnom poštivanju 
(...) drugog kao drugačijeg, samosvjesnog, autonomnog i slobodnog bića.“ A da bi to 
mogao postati potrebni su mu drugi koji će ga poticati 1 koji će ga u tome podupirati. 
Znači, potreban mu je učitelj — odgojitelj. 

Učitelj je egzistencijalno i profesionalno uključen u svoju učiteljsku djelatnost u 
nastavnom procesu koji sve više poprima raznolike oblike. Istinske ljudske i moral- 
ne vrijednosti ne mogu se prenositi niti se tražiti od djece 1 mladih da ih usvajaju i 
poštuju bez osobnog svjedočenja učitelja. Stoga, učitelj ne može vjerodostojno učiti, 
poučavati i razvijati ljubav prema znanju i učenju ako pokazuje ravnodušnost s ob- 
zirom na ono što govori, a još manje može odgajati. Osjetljivost za jedinstvenost 1 
neponovljivost osobe što je postulat 1 ,,logoterapijskog odgoja“ je stav poštivanja kod 
odgojitelja koji treba biti uvijek prisutan, i jednako tako ga valja odgajati u mladoj 
osobi u odnosu prema sebi i drugima (usp. Štengl, 2005). 

Učitelj u izvornoj pedagoškoj paradigmi ima iznimnu ulogu u odgoju djece i 
mladih. Međutim, paradigmom postmoderne pedagogije profesionalnog partner- 
skog odnosa učiteljska uloga kao pedagoški kompetentne osobe stavljena je u dugi 
plan ili problematizirana kao moguća prepreka samoodređenju djeteta. Primjenom 
,partnerske“ paradigme od djece se prerano zahtjeva odgovornost kako za izbor 
sadržaja učenja tako i za odnos, a to nadilazi djetetove mogućnosti te posljedično 
mogu nastati problemi u razvoju osobnosti djeteta. Pozitivno je što se djeci pruža 
mogućnost sudjelovanja u društvenom životu 1 isprobavanja vlastitih mogućnosti, ali 
nije dobro što im se nameće status socijalnog aktera i zahtjev samostalnog odluči- 
vanja i djelovanja. Djeca ipak trebaju odrasle (usp. Bašić, 2009). Ogledan je primjer, 

barem u određenoj mjeri, ,, partnerske“ paradigme u odgojno-obrazovnom sustavu 
kod sadašnje internetske generacije učenika. Što zbog nastale situacije na globalnoj 
razini izazvane koronavirusom COVID-19 koja je ostavila prostor nastavi isključivo 
u virtualnom okruženju, što zbog sustava koji se donekle usmjeravao na povećanu 
upotrebu digitalnih sadržaj i kreirao okruženje u kojem je učenik u velikoj mjeri 
prepušten sam sebi u planiranju i odabiru, od mnoštva ponuđenih metoda i sadržaja. 
Sloboda i odgovornost dvije su temeljne vrednote čovjeka 1 kao takve potrebno ih 
je razvijati od rane dobi, ali nikako ne bez pomoći učitelja, odgojitelja koji trebaju 
balansirati i usmjeravati hod djeteta i mlade osobe, kako bi otkrivala smisao svojih 
postupaka 1 svoga življenja. 

Govoriti o slobodi, odgovornosti i smislu, kako je pisao Frank1 (2010), danas je 
pravi izazov, jer se uranja u temeljnu mogućnost čovjeka da otkrije značenja poje- 
dinih situacija u svakodnevnom životu, da donosi odluke koje odgovaraju njegovoj 
stvarnosti, da otkrije mogućnosti koje nudi njegova neponovljiva zbilja. Spomenuti 
Viktor Emil Frank1 (1905. — 1997.), utemeljitelj je logoterapije (logos je grčka riječ za 
smisao) treće bečke škole (nakon S. Freuda i A. Adlera), a usredotočena je na smisao 
života i govori o budućnosti, 0 svrsi 1 ciljevima koje treba dostići, o zadacima i po- 
slovima koje valja obaviti. 

Frankl smatra da ,,(...) nije zapravo bitno što mi očekujemo od života nego što 
život očekuje od nas“ (Frankl, 2010, 76). Drugim riječima, preuzeti na sebe odgo- 
vornost za pronalaženje pravog odgovora na životne izazove i zadatke koje život 
neprestano stavlja pred pojedinca. Stoga ,,(...) logoterapija u odgovornosti vidi bit 
ljudskog postojanja“ (Frankl, 2010, 101). Iz tih razloga logoterapija je nada za mlade, 
djecu postmoderne kulture karakteristične po provizornosti i nepredvidivosti (usp. 
Styczynski, 2015). Budući da logoterapija, odnosno sam njezin utemeljitelj Frankl, 
kao što je navedeno, ključnim problemom današnjice vidi čovjekov odnos prema 
smislu (usp. Frankl, 1993), logoterapijska misao može dati svoj doprinos i pedagogiji 
i dati doprinos odgoju i obrazovanju te zasigurno može biti vrijedna pomoć djeci 1 
mladima pri traženju smislenosti vlastitih radnja i samoga života. 

Već smo ranije spomenuli da je smisao polazišna točka logoterapije koju po- 
stulira Frankl. ,,Prema logoterapiji, upravo ta težnja da u životu pronađe smisao 
primarna je motivacijska sila u čovjeku“ (Frankl, 2010, 92). Također, svaki čovjek 
ima po ljudskoj naravi dan instrumentarij, tj. organ smisla, a to je savjest. Ona mu 
omogućuje nepogrešivo ukazivanje na one vrijednosti koje mu se u svakom trenutku 
nude i pozivaju ga na ostvarenje (usp. Štengl, 2005). Jedna od osnovnih i neupitnih 
urođenih potreba čovjeka, svjesno ili nesvjesno prihvaćena, je traženje smisla (zna- 
čenja) što su potvrdila istraživanja u neuroznanosti (usp. Caine i Caine, 1994, prema 
Maras i sur., 2018). Traženje smisla nije samo teoretsko pitanje, nego praktično koje 

podrazumijeva 1 želju i nastojanje da se u konkretnosti realizira, smatra već citirani 
talijanski filozof i pedagog Nanni (1990). To je čovjekovo ,,zašto?" koje kroz život 
treba pronaći i svoje ,,zato“. 

Budući da je čovjek uvijek u potrazi za smislom, pitanja umijeća njegova otkri- 
vanja jednako je i danas aktualno. Koliko je čovjek, pogotovo u ranim i mladenač- 
kim fazama odrastanja, svjestan te svoje potrebe? Nije li na odraslima odgovornost 
da djeci i mladima osvještavaju tu temeljnu potrebu za smislom, potiču i podupiru 
njihov pojedinačni hod u traganju te usmjeravaju ih da preuzmu odgovornost za 
pronalaženje pravog odgovora na izazove života i ispunjavanje zadataka koje život 
stavlja pred svakog pojedinca? 

Logoterapija može barem u određenoj mjeri ponuditi odgovor. Franklova egzi- 
stencijalna analiza opisuje da do egzistencijalne praznine ili nelagode dolazi zbog 
gubitka vrijednosti i usredotočenosti na izgubljenu vrijednost što ne ostavlja prostor 
za mogućnosti pronalaska novih vrijednosti. Stoga, promijeniti životni pogled i pre- 
poznati nove mogućnosti u kriznim, nepovoljnim situacijama, zahtijeva promjenu 
u načinu razmišljanja (usp. Vidović, 2016). U egzistencijalnoj analizi naglašavanje 
onih sadržaja 1 postupanja koji potiču senzibilnost za egzistencijalna pitanja čovje- 
ka, odnosno za pitanja vrednota i smisla u životu, postaje nužnost za svakoga tko 
sudjeluje u odgoju. Ako kao zadaću logoterapije vidimo otkrivanje puta u traženju 
i pronalaženju smisla, njezina bi implementacija u odgoj i obrazovanje trebala ima- 
ti oblikovanje smislenoga života temeljenog na stvaranju vrijednosti 1 ostvarivanja 
vrednota, a to je permanentnog karaktera (usp. Velički 1 Velički, 2018). 

Povezanost logoterapije i pitanja pedagoške prirode također je u središtu pozor- 
nosti mnogih znanstvenika u svijetu (usp. Fizzotti, 1992). Egzistencijalna analiza 
Viktora E. Frankla, u okviru fenomenološko-egzistencijalne orijentacije, oblikuje 
teorijski okvir u kojem bi se moglo razmišljati o odgoju i obrazovanju u školama u 
Republici Hrvatskoj koje će se baviti promicanjem transcendentalne usmjerenosti 
djece 1 mladih prema smislu. Toj potrebi idu u prilog i rezultati sljedećih istraživanja. 

Većina psihologa se slaže da je konstrukt smisla života s obzirom na pozitiv- 
ne 1 negativne utjecaje na mentalno zdravlje vrlo relevantan u psihologiji, međutim 
istraživanja koja se time bave su vrlo rijetka. U jednom od istraživanja adolescenata 
rezultati su pokazali da smisao ublažava utjecaj stresa na depresiju (usp. Dulaney i 
sur., 2018). Također, istraživanja su pokazala da osobni učinci besmislenosti mogu 
uključivati zaokupljenost sobom, depresiju, ovisnosti, i razne psihosomatske bolesti 
te socijalne efekte u obliku devijantnog i destruktivnog ponašanja, nedostatka pro- 
duktivnosti 1 nemogućnosti održavanja stabilnih međuljudskih odnosa (usp. Damon 
1 sur. 2003). S druge strane, osjećaj smislenosti života kod mladih dovodi do mnogih 
željenih ishoda, kao što su prosocijalno ponašanje, moralne obveze, postignuća, 1 

visoko samopoštovanje. Kod istraživanja o samoubojstvima kod adolescenata kao 
najvažniji uzrok navodi se čimbenik ,,osjećaj beznađa“ (Epstein JA, Spirito, 2009, 
prema Dodig Ćurković, 2017, 226). 

Uvidom u evidenciju Ministarstva znanosti 1 obrazovanja Republike Hrvatske 
(izvor: MZO, 2019.) o angažiranju Tima za psihološke krizne intervencije, podaci 
su sljedeći: 2016. godine poduzete su 24 krizne intervencije, 2017. godine bilo je 19 
kriznih intervencija, a u 2018. bile su čak 52 krizne intervencije u školama. 

Navedena istraživanje i zabrinjavajuća statistika ukazuju na nužne promjene i u 
odgojnoj dimenziji škole 1 radu s djecom i mladima, tražiteljima vrijednosti i smisla. 
Smislom ispunjen život temeljno je uporište 1 u kriznim razdobljima. Logoterapija i 
egzistencijalna analiza od samog početka imaju edukativnu, a samim tim i preven- 
tivnu karakteristiku. Sadržajne smjernice logoterapije u odgoju 1 obrazovanju jasne 
su 1 potrebne. Logoterapijski pogled na osobu kao biće koje uvijek može razvijati 
svoje potencijale, upućuje nas na to da 1 na djecu 1 mlade gledamo iz te perspektive. 
Potrebno je kod njih razvijati i senzibilizirati ,,organ smisla“, tj. savjest, kao spo- 
sobnost po kojoj će prepoznavati životne obveze lišeni bojazni od nemoći izvršenja 
prepoznatih obveza, čime će im biti omogućen istinski razvoj, a to je svrha i smisao 
odgoja. Samo onaj tko ima cilj/zadatak pred sobom može pronaći snagu da prevlada 
svaku situaciju. Logoterapija u odgoju 1 obrazovanju polazi od uvjerenja da osobu 
treba učiniti graditeljem vrijednosti, a kao smjerokaz mogu služiti tri Franklove vri- 
jednosne kategorije, odnosno mogućnosti ispunjenja smisla: stvaralačke vrijednosti, 
doživljajne vrijednosti i vrijednosti stava (usp. Frankl, 1993). 

Kao vrijednosno biće, čovjek smisao svojih nastojanja nalazi u stremljenju pre- 
ma budućnosti i njenom unapređivanju. To je čovjekova vjera u budućnost. Ako je 
smisao odgoja u očuvanju i prenošenju svih kulturnih vrijednosti, onda je to proces 
stalnog unapređivanja budućnosti (usp. Vukasović, 1987). 

U životu, a time 1 u odgoju, temeljno pitanje nije je li čovjek zadovoljan životom, 
već prvenstveno ima li spoznaju i osjećaj da život ima smisla. Usmjeravati djecu 1 
mlade da biraju življenje koje ima smisla je istinski odgoj. Konkretna osoba u svom 
konkretnom trenutku osobnog razvoj treba biti ,,(...) točka polazišta 1 cilj svakog 
odgojnog čina“ (Nanni, 1990, 229). 

Zaključak 


Na prethodnim stranicama ovoga rada iznesene su misli 1 stavovi u području 
pedagoškog promišljanja o odgoju, toj ljudskoj djelatnosti, od rane grčke kulture, 
kroz suvremena promišljanja teorije i prakse odgoja, o izazovima suvremenog druš- 
tva, traganju za odgovorima na izazove današnje generacije djece 1 mladih te mo- 
gućnostima i potrebama njihova odgoja. Rad, nije mogao izostaviti promišljanje o 
vrijednostima kurikula u funkciji odgojne dimenzije škole, čija je uloga u odgoju 
ključna uz obiteljsku. Iako barem kratko, bilo je potrebno spomenuti ljudsku slobodu 
te odgovornosti koja iz nje proizlazi kao bitne faktore u procesu odgoja uz neizo- 
stavnu ulogu odgojitelja, za odgajanika vjerodostojnog modela mogućnosti istinskog 
življenja 1 trajnog poziva traganja 1 otkrivanja vrednota i smisla. 

Škola u okviru odgojnih mogućnosti, kao što se u radu ukazuje, treba staviti 
naglasak na one sadržaje 1 procese koji stimuliraju senzibilnost za egzistencijalna 
pitanja čovjeka, odnosno za pitanje vrednota i smisla. Kroz odgoj treba pomoći djeci 
i mladima osvješćivati vlastite zadaće i odgovornosti za život, sposobnost gledanja 
cilja, odnosno ispunjenje vrednota koje im se nude u njihovim konkretnim 1 speci- 
fičnim životnim okolnostima. Usmjeravati djecu i mlade da biraju življenje koje ima 
smisla, to je istinski odgoj, a on je odgovornost 1 škole. 

Iz tih razloga, u ovom radu ponuđeni su i logoterapijski sadržaji suvremenom od- 
goju u školi, kao nova moguća nadopuna preventivnog djelovanja, i to prvenstveno 
kroz odgoj. Zadaća je dakle ,,logoterapijskog odgoja“ ukazati na ono što karakterizi- 
Ta čovjekovu egzistenciju, a to je da on ima svoje specifično mjesto u svijetu 1 da je 
u njemu odgovoran, na svoj jedinstven i neponovljiv način i to u konkretnoj životnoj 
situaciji. 

Zaključno, ovaj rad je usmjeren na promišljanja novih mogućnosti dopune smjer- 
nicama pedagoške misli za pedagošku praksu koja promiče načelo ljudske potrebe za 
odgojem 1 čovjekove odgojivosti, a samim time i djelatnosti koju zovemo odgojem, 
posebno odgojem za smislenim životom utemeljenim na vrijednostima, što je velika 
potreba današnje generacije djece i mladih. 


Literatura 


Bašić, S. (2009). Dijete (učenik) kao partner u odgoju: kritičko razmatranje. Odgojne znano- 
sti, 11 (2 (18)), 27-44. Preuzeto s https://hrcak.srce.hr/48439 (21.3.2020.) 

Bilić, V. (2012). Značenje nekih aspekata morala i moralnog opravdavanja u razumijevanju 
nasilja prema vršnjacima u realnom i virtualnom svijetu. Nova prisutnost, X (3), 459- 
476. Preuzeto s https://hrcak.srce.hr/93177 (21.3.2020.) 

Bognar, B. (2015). Čovjek i odgoj. Metodički ogledi, 22 (2), 9-37. Preuzeto s https://doi. 
org/10.21464/mo42.222.937 (21.3.2020.) 


407 


M. Plaza Leutar: Odgoj kao izazov i ponuda smisla napredak 161 (3-4) 391-410 (2020) 


Damon, W., Menon, J. I., Bronk, K. C. (2003). The Development of Purpose During Adoles- 
cence. Applied Developmental Science. 7 (3) , 119-128. 

Delors, J. (1998). Učenje — blago u nama: Izvješće UNESCO-u Međunarodnog povjerenstva 
za razvoj obrazovanja za 21. stoljeće. Zagreb: Educa. 

Dodig-Ćurković, K. (2017). Adolescentna kriza — kako je dijagnosticirati i liječiti?. Medicus. 
26 (2 Psihijatrija danas), 223-227. Preuzeto s https://hrcak.srce.hr/189148 (21.3.2020.) 

Dulaney, E. S., Graupmann, V., Grant, K. E., Adam, E. K., 1 Chen, E. (2018). Taking on the 
stress-depression link: Meaning as a resource in adolescence. Journal of Adolescence, 
65, 39-49. 

Fizzotti, E. (2011). Viktor E. Frankl, prorok današnje prijeke potrebe za odgojem. Smjernice 
i prijedlozi za nadvladavanje egzistencijalne praznine. Kateheza, 33 (4), 351-360. Preu- 
zeto s https://hrcak.srce.hr/112474 (21.3.2020.) 

Fizzotti, E. (ur.) (1992). ,,Chi ha un perche' nella vita...“ — Teoria e pratica della logoterapia, 
LAS: Roma. 

Frankl, V. E. (2010). Čovjekovo traganje za smislom. Zagreb: Planetopija. 

Frankl, V. E. (1993). Liječnik i duša. Temelji logoterapije i egzistencijalne analize. Zagreb: 
Kršćanska sadašnjost. 

Filipović, A. T. (2017). Učiti živjeti zajedno. Dimenzije socijalnog učenja u pedagoškoj i 
teološkoj perspektivi. Zagreb: Kršćanska sadašnjost. 

Hentig, H. V. (2007). Kakav odgoj želimo. Zagreb: Educa. 

Konig, E. — Zedler, P. (2001). Teorije znanosti o odgoju. Zagreb: Educa. 

Liessmann, K. P. (2006). Teorija neobrazovanosti: zablude društva znanja. Zagreb: Naklada 
Jesenski i Turk. 

Maras, N., Topolovčan, T. 1 Matijević, M. (2018). Konstruktivistička didaktika i neurodidak- 
tika u diskursu reformne pedagogije — Teorijska polazišta, dileme i komparacija. Nova 
prisutnost, XVI (3), 561-576. Preuzeto s https://do1.org/10.31192/np.16.3.9 (14.3.2020.) 

Matulić, T. (2011). Postmoderna i identitet u: Mandarć, V. B. i Razum, R. (ur.), Zdentitet 
kao odgojno-obrazovna vrijednost. Zbornik radova s tribina Zajednički vidici, 87-104. 
Zagreb: Glas koncila. 

Nacionalni okvirni kurikulum za predškolski odgoj i obrazovanje te opće obvezno i sred- 
njoškolsko obrazovanje (2011). Ministarstvo znanosti, obrazovanja i športa Republike 
Hrvatske. 

Nanni, C. (2014). Preventivni sustav danas. Zagreb: Salesiana. 

Nanni, C. (1990). LZeducazione tra crisi e ricerca di senso. Un approccio filozofico. LAS: 
Roma. 

Polić, M. (2006). Odgoj i pluralizam. Filozofska istraživanja, 26 (1), 27-36. Preuzeto s https:// 
hrcak.srce.hr/4592 (21.3.2020.) 

Styezynski, M. (2015). II bisogno dei valori e ricerca del senso della vita dei giovani di oggi. 
Punti chiavi della Logoterapia di Viktor E. Frankl applicati nel campo formativo. The 
Person and the Challenges Volume 5 (2015) Number 1, 63-84 DOL Preuzeto s http:/ 
dx.doi.org/10.15633/pch.927 (14.3.2020.) 

Strategiji obrazovanja, znanosti i tehnologije (2014). Vlada Republike Hrvatske. 

Pranjić, M. (2016). Odgajanik — središte pedagoške antropologije. Napredak, 157 (4), 475- 
497. Preuzeto s https://hreak.srce.hr/177215 (21.3.2020.) 

Pranjić, M. (2012). Antipedagogija i suvremeni koncepti odgoja. Pedagogijska istraživanja, 
9 (1/2), 9-22. Preuzeto s https://hreak.srce.hr/111335 (21.3.2020.) 


408 


M. Plaza Leutar: Odgoj kao izazov i ponuda smisla napredak 161 (3-4) 391-410 (2020) 


Pranjić, M. (20093). Ishodišta zapadnoeuropskoga odgoja. Odgojne znanosti, 11 (1(17)), 7-29. 
Preuzeto s https://hrcak.srce.hr/39999 (14.3.2020.) 

Pranjić, M. (2009b). Paideia. Starogrčka odgojno-obrazovna forma. Metodički ogledi, 16 (1- 
2), 9-21. Preuzeto s https://hrcak.srce.hr/51743 (21.3.2020.) 

Rakić, V. i Vukušić, S. (2010). Odgoj i obrazovanje za vrijednosti. Društvena istraživanja, 
19 (4-5 (108-109)), 771-795. Preuzeto s https://hrcak.srce.hr/60114 (21.3.2020.) 

Razum, R. (2007). Odgojno djelovanje suvremene škole: izazovi i mogućnosti za religio- 
zni odgoj. Bogoslovska smotra, 77 (4), 857-880. Preuzeto s https://hrcak.srce.hr/22539 
(21.3.2020.) 

Štengl, I. (2005). Odgajanje senzibilnosti za pitanje smisla doprinos misli V. E. Frankl-a 
smjernicama odgajanju. Metodički ogledi, 12 (1), 25-54. Preuzeto s https:/hrcak.srce. 
hr/2393 (14.3.2020.) 

Velički, V. i Velički, D. (2018). Logoterapija u odgoju i obrazovanju — terminološko odre- 
đenje i sadržajne smjernice. Nova prisutnost, XVI (2), 333-347. Preuzeto s https://doi. 
org/10.31192/np.16.2.8 (21.3.2020.) 

Vican, D. (2008). Društveno-kulturne i odgojno-obrazovne vrijednosti suvremenoga nacio- 
nalnoga kurikuluma. Lađa, (3), 18-27. 

Vidović, B. (2016). Logoterapijski pristup depresiji. Crkva u svijetu, 51 (1), 78-97. Preuzeto 
s https://hreak.srce.hr/155277 (21.3.2020) 


Vukasović, A. (1987). Prinosi razmatranju i znanstvenom osvjetljavanju fenomena odgo- 
ja. Prilozi za istraživanje hrvatske filozofske baštine, 13. (1-2) (25-26)), 163-180. Preu- 
zeto s https://hrcak.srce.hr/84907 (14.3.2020.) 


409 


M. Plaza Leutar: Odgoj kao izazov i ponuda smisla napredak 161 (3-4) 391-410 (2020) 


Upbringing as a challenge and an offer of meaning 
— history, perspectives and logotherapy 


Abstract 


This paper discusses education as a fundamental concept of pedagogical ac- 
tivity, from its origins in Greek culture to the present day. The understanding 
of education in Greek culture is based on a clear awareness of the natural 
principles of human life and the hidden laws in the phenomena and things 
around which one needs to engage in order to achieve the goal of education. 
There are numerous theories about education that try to define the core of 
pedagogical activity and modern educational events. Especially today, in the 
time of rapid global changes, technology development, identity crisis and 
moral crisis, it is imperative to re-examine and redefine education with the 
aim of its actualization and development, i.e. the aim of the development of 
a young person and society as a whole. Therefore, the paper considers the 
values and the educational dimension of the curriculum, the modern school, 
the impact of current phenomena (globalization, digitalization and insecurity) 
on school education. Through education, children and young people should 
be helped to become aware of their own tasks and responsibilities for life, to 
develop the ability to see the goal or to fulfil values offered to them in their 
specific life circumstances. To guide children and young people to choose a 
life that makes sense is a true education and it is the school's responsibility 
as well. For these reasons, the possibility of “logotherapeutic education" as 
a new offer to pedagogical thinking and acting in the educational system is 
being questioned. 

Keywords: education, education for meaning, “logotherapeutic education", 
school, values 

